цена на вноса от всички трети държави, с изключение на КНР.
 (138)
 Комисията реши да изключи вноса от КНР в представителната държава (или Турция в случая на дървесните трески), тъй като стигна до посоченото в съображение 121 заключение, че не е целесъобразно да се използват цените и разходите на вътрешния пазар на КНР поради съществуването на значителни нарушения по смисъла на член 2, параграф 6а, буква б) от основния регламент. Като се има предвид, че няма доказателства, че същите нарушения не засягат в еднаква степен продуктите, предназначени за износ, Комисията счете, че същите нарушения засягат и експортните цени. Също така бяха изключени и данните за вноса в представителната държава (или Турция в случая на дървесните трески) от държавите, които не са членки на СТО, изброени в приложение 1 към Регламент (ЕС) 2015/755 (69). В член 2, параграф 7 от основния регламент се посочва, че цените на вътрешния пазар в тези държави не могат да се използват за целите на определянето на нормалната стойност и при всички случаи, тези данни за вноса са били незначителни. Като се изключи КНР, вносът от други трети държави остава представителен, като варира от 30 % до 93 % от общия обем на вноса в Бразилия (или Турция в случая на дървесните трески). Освен това основната суровина за производство на феросилиций, а именно въглища, не се изнася за Бразилия от КНР.
 (139)
 Комисията разгледа наличието на ограничения на износа в Бразилия и в бележката от 15 октомври 2019 г. потвърди, че за износа на варовик и материали с валцовъчен обгар се изисква разрешение за износ (70). Освен това Комисията установи, че обемът на вноса в Бразилия на варовик е бил незначителен и през разследвания период в рамките на прегледа не е имало внос на материали с валцовъчен обгар. Не бе възможно да се определи представителна алтернативна референтна стойност. Проверката в дружеството FASAU показа, че тези влагани суровини оказват сравнително слабо въздействие върху общите разходи за продукта, предмет на прегледа. С оглед на констатациите в съображение 155, както и на естеството на настоящото разследване в рамките на прегледа с оглед изтичане на срока на действие на мерките, което е насочено към установяване на това дали дъмпингът е продължил по време на разследвания период в рамките на прегледа, или е вероятно да се повтори, а не толкова към установяването на неговия точен мащаб, Комисията реши да не вземе под внимание разходите за тези два производствени фактора, за които не може да се определи представителна референтна стойност.
 (140)
 Приходите от страничния продукт микросиликати са приспаднати от разходите, като коефициентите на използване, посочени в искането, са умножени по наблюдаваните в представителната държава Бразилия разходи за единица продукция, при които няма нарушения.
 (141)
 По отношение на приходите от страничния продукт въглищен прах от феросилиций Комисията установи, че обемът на вноса на този продукт в Бразилия е бил близък до нула и че цените на вноса в Бразилия, получени от него, не могат да се считат за представителни. Тъй като действителните приходи от въглищен прах от феросилиций, направени от дружеството FASAU, са